Toe klein Anton gebore is, het jy vir hom twee sagte kombersies gegee – ‘n beige een en so sagte groen ene. Janine het baie kombersies persent gekry, want hy is reg in die middel van die winter gebore. Sy het toe gevra of jou twee kombersies hier by ons kon bly, dat hulle minder van ‘n pakkasie kon hê elke keer as hulle hier kom kuier.
Ek kry maklik koud, veral my voete. Dan gooi ek in die winter, sommer so voor ek gaan slaap al, jou kombersie oor die voetenent van die bed. Ek gebruik hom ook baie keer om die koue af te weer as ek by my lessenaar sit en werk.
Jy sien Missie, nie net troos jy my indirek nie, maar jou lewe is ook vir my ‘n inspirasie. As JY elke keer kon opstaan uit die pyn van die klappe wat die lewe jóú toegedien het, kan ek dit ook mos doen. Met Jesus my Verlosser en Trooster se hulp.
Jy was my bff vir baie jare lank, van laerskool tot ons hele loopbaan van hoërskool, ons het baie belangrikke tye saam met mekaar deur gebring van groot word. Daar is so baie goed wat ek nooit sal vergeet en lewenslesse wat my die persoon gemaak het wie ek vandag is.
Mens kan regtig nie weet hoekom dinge gebeur soos dit doen nie, met nog so baie om te gee en so baie om te doen… maar vir my het jy a baie groot gedeelte van my lewe lifelong memories gegee en jy was my eerste beste vriendin. Mag jy asb nog altyd daar wees in een of ander manier vir jou familie al is dit in n manier wat nie gewens is nie. Vou jou liefde van daar bo styf om hulle elke dag en nag!